Diari Oficial de la Generalitat Valenciana


Sumari del DOGV 3638, del 02-12-1999 (1999/10697)

Acord de 23 de novembre de 1999, del Govern Valencià, relatiu a la declaració d'urgent ocupació dels béns i drets subjectes a expedient d'expropiació forçosa de l'Ajuntament de Museros.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3638

Data del DOGV
:   02-12-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/10516


Data del document
:   23-11-1999

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Museros
    * expropiació
    * administració local

Acord de 23 de novembre de 1999, del Govern Valencià, relatiu a la declaració d'urgent ocupació dels béns i drets subjectes a expedient d'expropiació forçosa de l'Ajuntament de Museros. [1999/X10206]
  
El Govern Valencià, en la reunió del dia 23 de novembre de 1999, adoptà l'acord següent:
  
L'Ajuntament de Museros, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del Projecte d'urbanització de l'avinguda Blasco Ibáñez.
  
Aquesta declaració d'urgent ocupació es justifica per les següents raons:
  
A la zona sobre la qual es pretén actuar, una meitat de carrer està inclosa al sòl apte per a urbanitzar, ja que es troba englobada en terrenys lliures d'edificació, la qual cosa permet l'execució d'un Programa de desenrotllament d'actuació integrada; que no és el cas de l'altra meitat del carrer, que ens ocupa.
  
Per a aquesta zona, l'ajuntament ha optat per la solució d'obertura del carrer mitjançant expropiació amb caràcter d'urgència; ja que és impossible o enormement dificultós englobar el terreny d'aquest mig carrer amb les parcel·les que l'enfronten, ja que es troben totalment consolidades per edificacions.
  
Amb aquesta solució es possibilita la urbanització integral del sòl urbà residencial de l'illa compresa entre el carrer Sarsola i el carrer de la Pau, i es permet la connexió de les façanes sud de dites illes amb la xarxa viària que hi ha al nucli antic de Museros, així com la connexió de la resta de serveis urbans amb la xarxa municipal.
  
D'altra banda, això permet el desenrotllament urbà d'aquestes illes, que està previst en les Normes Subsidiàries de Museros i que en l'actualitat és inviable a causa de l'absència de vial urbanitzat en aquest flanc; aquesta demanda es pot traduir en una raó essencial per a la declaració d'urgència per a l'expropiació dels terrenys i urbanització d'aquests.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, algunes de les quals van presentar al·legacions que han sigut resoltes pel ple de la corporació. En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això, i ateses les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Justícia i Administracions Públiques, el Govern Valencià
  
ACORDA
  
Declarar la urgent ocupació dels béns i drets subjectes a expedient d'expropiació forçosa instruït per l'Ajuntament de Museros per a l'execució del projecte d'urbanització de l'avinguda Blasco Ibáñez.
  
Relació de béns afectats
  
Finca núm. 1
  
Afectada: Civera Alcocer, Sra. María
  
Carrer la Pau, núm. 14 - sòl
  
Referència cadastral: 8330304
  
Superfície a expropiar : 221 m2
  
Finca núm. 2
  
Afectat: Alcaina Chiralt, Luis i germans.
  
Carrer Hort Xufa, núm. 12 - sòl
  
Referència cadastral: 8330310
  
Superfície a expropiar : 162 m2
  
Finca núm. 3
  
Afectat: Carbonell Fort, Sr. Manuel
  
Carrer Hort Xufa, núm. 10 - sòl
  
Referència cadastral: 8330309
  
Superfície a expropiar : 146 m2
  
Finca núm. 4
  
Afectada: Gutiérrez Martín, Sra. Mª Nieves
  
Carrer Sarsola, núm. 1 - sòl
  
Referència cadastral: 8330305
  
Superfície a expropiar : 246,70 m2
  
El present acord es publicarà en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit, davant de la corporació local expropiant al·legacions als sols efectes d'esmenar possibles errors que s'hagen patit en relacionar els béns afectats per la urgent ocupació.
  
Aquest acord posa fi a la via administrativa en virtut de l'article 109.c) de la Llei 30/1992, de 26 de novembre. Les persones interessades podran interposar contra aquest els següents recursos:
  
a) Recurs potestatiu de reposició davant del Govern Valencià, en el termini d'un mes comptat a partir de l'endemà a aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició o, si fa el cas, contra la desestimació presumpta d'aquest pel transcurs d'un mes, es podrà interposar en el termini de dos mesos recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Tot això d'acord amb el que s'ha establit en els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46 de la Llei 29/88, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà a la publicació de l'acord en el Diari Oficial de la Generalitat Valenciana, segons els articles 10, 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que les persones interessades puguen exercir qualsevol altra via que estimen oportuna.
  
València, 23 de novembre de 1999
  
El conseller secretari del Govern Valencià, en funcions,